Školský vzdelávací program
VÝTVARNÁ VÝCHOVA
Vzdelávacia oblasť: Umenie a kultúra
Vyučovací predmet: Výtvarná výchova
Ročník: 5. – 9. ročník (nižšie stredné vzdelávanie – ISCED 2)
Časová dotácia: 1 hodina týždenne, spolu cca 33 vyučovacích hodín ročne (pri 33 týždňoch výučby – skutočný počet sa upraví podľa reálneho počtu vyučovacích týždňov v školskom roku)
Školský rok: 2026/2027
Vypracované v súlade so štátnym vzdelávacím štandardom pre predmet Výtvarná výchova – nižšie stredné vzdelávanie (Štátny pedagogický ústav) a s Dodatkom č. 17 k štátnym vzdelávacím programom (MŠVVaM SR, č. 2026/10555:2-A3610, účinnosť od 1. 3. 2026), ktorým sa do prierezových tém dopĺňa AI gramotnosť.
Charakteristika predmetu
Výtvarná výchova je predmet, na ktorom žiaci prostredníctvom výtvarných činností spoznávajú vyjadrovacie prostriedky vizuálnych umení (kresby, maľby, plastiky, fotografie, dizajnu, architektúry, videa a filmu). Všetky ostatné didaktické formy ako používanie učebnice, edukačných materiálov, premietanie filmov a podobne sú len doplnkovými aktivitami (v rámci motivácie alebo následných ukážok, diskusií). Ťažiskom je práca žiakov s výtvarnými materiálmi, technikami a nástrojmi (od ceruzky až po fotoaparát a počítač). Zahŕňa tvorbu od vymyslenia nápadu (čo chcú žiaci vytvoriť), cez nachádzanie formy (ako to vyjadriť), až po realizáciu (schopnosť previesť nápad a formu v materiáli prostredníctvom výtvarnej techniky). Prostredníctvom tohto procesu sa jednak zvyšuje gramotnosť žiakov – schopnosť rozumieť vizuálnym znakom na základe vlastnej skúsenosti, jednak sú uvádzaní do znalosti rôznych foriem súčasnej vizuálnej kultúry i kultúrnej tradície. Žiaci touto formou získavajú dôležité kompetencie porozumenia reklame, filmu a videu, dizajnu, architektúre; fotografiám, obrazom a objektom, ktoré ich obklopujú a vytvárajú ich „obraz sveta“.
Ciele predmetu
Žiaci sú prostredníctvom aktívnych činností uvádzaní do vizuálnej kultúry a komunikácie – na úrovni poznania i vlastného vyjadrovania.
1. spoznávajú vyjadrovacie prostriedky vizuálnych umení – výtvarného umenia, fotografie, dizajnu, architektúry, videa a filmu, rozumejú im
1. získavajú základnú gramotnosť v ich používaní
1. rozvíjajú si pozorovacie schopnosti, schopnosti reagovať na vizuálne podnety a výtvarne ich spracovávať
1. rozvíjajú tvorbu vlastných myšlienkových konceptov a ich formálnu a technickú realizáciu
1. spoznajú a slovne pomenujú (výraz), formu, námet umeleckých diel a svoj zážitok z nich výtvarne interpretujú
1. poznávajú vybrané typické diela vizuálnej kultúry, reprezentujúce smery moderného a súčasného umenia a historické slohy
1. osvojujú si primerané kultúrne postoje, názory a hodnotové kritériá; cez zážitky aktívneho vyjadrovania a vnímania umeleckých diel sú uvádzaní do poznávania hodnôt umenia a kultúry – vo vzťahu k tradícii a na úrovni aktuálneho myslenia a interpretácie
Prierezové témy a AI gramotnosť
Do vyučovania výtvarnej výchovy sú začlenené tieto prierezové témy: Osobnostný a sociálny rozvoj, Environmentálna výchova, Mediálna výchova, Multikultúrna výchova, Ochrana života a zdravia, Regionálna výchova a tradičná ľudová kultúra. Na základe Dodatku č. 17 k štátnym vzdelávacím programom (MŠVVaM SR, účinnosť od 1. 3. 2026) sa dopĺňa AI gramotnosť (AIG) – v predmete sa realizuje najmä pri práci s digitálnymi médiami a nástrojmi generatívnej AI, kde sa hodnotí kreatívny a koncepčný prínos žiaka (pretransformovanie vlastnej myšlienky do výsledného vizuálu prostredníctvom vhodne zvolených promptov, nie pasívne generovanie náhodných obrázkov) a kritický postoj a reflexia (schopnosť slovne popísať rozdiely medzi tradičnou ľudskou tvorbou a algoritmicky vygenerovaným vizuálnym obsahom).
Použité skratky prierezových tém: OSR – Osobnostný a sociálny rozvoj, OZO – Ochrana života a zdravia, ENV – Environmentálna výchova, MDV – Mediálna výchova, MUV – Multikultúrna výchova, RLK – Regionálna výchova a tradičná ľudová kultúra, AIG – AI gramotnosť.
Metódy a formy práce
Pri voľbe vyučovacích metód a foriem prihliada učiteľ na usporiadanie obsahu vyučovania, vlastné činnosti a činnosti žiakov zacielené na dosiahnutie stanovených cieľov a kľúčových kompetencií žiakov. Voľba metód závisí od obsahu učiva, cieľov vyučovacej hodiny, vekových a iných osobitostí žiakov a materiálneho vybavenia.
Na vzbudenie záujmu žiakov o učebnú činnosť sa využívajú motivačné metódy (motivačné rozprávanie, motivačný rozhovor, motivačný problém, motivačná demonštrácia). Expozičné metódy (rozprávanie, vysvetľovanie, rozhovor, beseda, demonštračná metóda, pozorovanie, manipulácia s predmetmi, inštruktáž) sa využívajú pri vytváraní nových poznatkov a zručností. Významné miesto majú problémové metódy – heuristická metóda a projektová metóda.
Odporúča sa zvýšiť dôraz na aktívne počúvanie, správny rytmus a dynamiku, improvizáciu, pohybovú spontánnosť a uvoľnenosť a experimentovanie (samostatné hľadanie, skúšanie, objavovanie). Vyučovacie lekcie majú byť podmienené atmosférou pohody a pokoja; využíva sa projektová metóda, metóda výtvarného experimentu, zážitkové učenie, rozhovor, mediálne vplyvy (hudba), návšteva múzeí a galérií.
Hodnotenie a klasifikácia predmetu
Hodnotenie má v prvom rade funkciu pozitívne motivovať žiaka a usmerniť jeho osobnostný vývoj. Predmet výtvarná výchova je klasifikovaný známkou na stupnici 1 – 5 podľa platného Metodického pokynu č. 22/2011 na hodnotenie žiakov ZŠ, motivačne možno využiť i pochvalu. Žiak je hodnotený z úloh v rámci rozličných metodických radov.
Nehodnotí sa len (alebo v prvom rade) výsledok činnosti (vytvorený artefakt), ale celý proces a prístup žiaka v rámci tohto procesu:
1. prístup žiaka k aplikácii techník
1. tvorivý prístup (v rámci sebavyjadrovania, alebo riešenia zadaných úloh)
1. nástrojové a koordinačné zručnosti
1. aktívnu otvorenosť voči interpretáciám a vyjadrovaniu sveta a seba
Pri hodnotení sa:
1. berie ohľad na schopnosti žiaka, jeho nadanie, ambície a vkus
1. porovnáva výkon žiaka s jeho predchádzajúcimi výkonmi a s nastavenými kritériami pre porovnávanie s výkonmi iných žiakov
1. zohľadňujú osobitosti každého žiaka
Kritériá hodnotenia
Kritériá hodnotenia sú vypracované v súlade s ročníkovými kompetenciami a je potrebné, aby učiteľ pri hodnotení mal tieto kompetencie a ich postupné dosahovanie na zreteli.
Učiteľ u žiaka hodnotí, primerane veku:
1. priebeh vytvárania postojov – prístup k činnostiam z hľadiska tvorivosti (uplatnenie vlastných inovatívnych nápadov a vlastného zamerania pri realizácii edukačnej úlohy), otvorenosť voči experimentovaniu, cieľavedomosť riešení, záujem o činnosti a prípravu pomôcok, schopnosť spolupracovať, schopnosť zaujímať stanoviská k výsledkom svojej práce a práce spolužiakov
1. priebeh získavania zručností a spôsobilostí – technické zručnosti (ovládanie nástrojov, materiálov a technických operácií), formálne zručnosti (vyjadrovanie sa prostredníctvom výtvarného jazyka), mentálne spôsobilosti na úrovni vnímania, prežívania, predstavivosti, fantázie a myslenia (vlastné témy, koncepcie, návrhy; analýza a syntéza, interpretácia zážitkov)
1. priebeh získavania vedomostí – znalosti oblastí vizuálnej kultúry a výtvarného umenia súvisiacich s preberanými edukačnými úlohami, pochopenie výtvarného diela a schopnosť interpretovať ho, znalosť materiálov, techník, médií a procesov ich používania
1. schopnosť realizácie výsledného artefaktu
Kritérium hodnotenia pre prácu s digitálnymi médiami a AI
1. kreatívny a koncepčný prínos – hodnotí sa schopnosť pretransformovať vlastnú originálnu myšlienku prostredníctvom vhodne zvolených príkazov (promptov) do výsledného vizuálu, nie iba pasívne generovanie náhodných obrázkov
1. kritický postoj a reflexia – schopnosť slovne popísať rozdiely medzi tradičnou ľudskou tvorbou a algoritmicky vygenerovaným vizuálnym obsahom
Výborný: Žiak spĺňa kritériá na vynikajúcej úrovni: je iniciatívny a tvorivý vo výtvarnom vyjadrovaní, uplatňuje vlastné nápady, je otvorený voči novým podnetom a experimentovaniu; dokáže vyjadriť veku primerané postoje; ovláda zručnosti podľa požiadaviek ročníkových kompetencií na vynikajúcej úrovni; preukazuje veku primerané mentálne spôsobilosti; dokáže veku primerane pomenúvať a interpretovať svoje zážitky a ich výsledky; preukazuje primerané vedomosti z oblasti vizuálnej kultúry; rešpektuje vlastný tvorivý výsledok a je tolerantný voči tvorivým prejavom iných; zrealizoval artefakt primerane svojmu veku a schopnostiam.
Chválitebný: Žiak v podstate spĺňa kritériá 1. stupňa hodnotenia, ale je menej samostatný, iniciatívny a tvorivý.
Dobrý: Žiak realizuje edukačné úlohy priemerne, chýba mu iniciatívnosť, tvorivosť, tolerancia, nerozširuje svoju flexibilnosť, neosvojuje si nové vyjadrovacie prostriedky, podlieha predsudkom a stereotypom.
Dostatočný: Žiak realizuje edukačné úlohy na nízkej úrovni, bez vlastného vkladu, s ťažkosťami aplikuje získané zručnosti a poznatky v nových oblastiach.
Nedostatočný: Žiak nespĺňa kritériá, nemá záujem o výtvarné aktivity, neguje vyučovací proces.


Učebné osnovy – 5. ročník
Časová dotácia: 1 hodina týždenne, cca 33 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Výtvarné vyjadrovacie prostriedky
3 h
	1. použiť výrazové možnosti rôznych kvalít čiar, tvarov, plôch – povrchov, farieb a farebných kombinácií,
1. usporiadať rôzne prvky do kompozície
	1. pozitív a negatív na ploche – šablóny z obrysového tvaru (figúra, predmet)
1. dynamické zobrazenie pohybu opakovaním obrysového tvaru
1. pozitív a negatív v priestorovom tvare: otláčanie predmetov do mäkkej modelovacej hmoty (figuratívna alebo abstraktná kompozícia) – odlievanie do sadry
	OSR

	Možnosti zobrazovania videného sveta
3 h
	1. nakresliť približné tvary a proporcie pozorovaných predmetov,
1. vymodelovať približný tvar videného predmetu
	1. základné proporcie predmetov
1. analytické pozorovanie predmetov (celok a časti)
1. kreslenie predmetu podľa videnej skutočnosti (základy geometrickej výstavby proporcií); vyjadrenie približného tvaru a modelácie tieňovaním, šrafovaním, lavírovaním
1. modelovanie tvaru predmetu podľa videnej skutočnosti s dôrazom na základy výstavby proporcií (budovaných od geometrických tvarov k približnej modelácii predmetu), viacpohľadovosť plastického tvaru
	OSR

	Podnety moderného a súčasného výtvarného umenia
3 h
	1. použiť geometrizáciu tvarov (v maľbe, alt. v kresbe zátišia, krajiny alebo portrétu),
1. vytvoriť fantastickú kompozíciu skladaním rozmanitých tvarov,
1. slovne opísať kubistické dielo,
1. slovne opísať surrealistické dielo
1. porovnať vlastnú maľbu (geometrickú/surrealistickú) s vizuálnym výsledkom vygenerovaným AI na rovnaké kľúčové slová; slovne opísať rozdiely v rukopise
	1. geometrizácia tvarov predmetov (napr. zátišie)
1. kompozícia (obraz) z takto „rozložených“  predmetov – kubistický princíp
1. fantastické kombinácie tvarov (napr. častí predmetov, ľudských a zvieracích postáv ...)
1. surrealistické umenie
1. kubistické umenie
1. porovnanie zobrazujúceho a nezobrazujúceho (abstraktného) umenia
1. porovnanie zobrazujúceho, nezobrazujúceho (abstraktného) umenia a umenia generovaného AI algoritmini; základy interpretácie
	OSR, MDV, MUV, AIG

	Výtvarné činnosti inšpirované dejinami umenia
3 h
	1. pomenovať typické prvky mozaiky,
1. tvorivo použiť (transformovať) princíp mozaiky
	1. mozaika (z papiera alebo rôznych materiálov) alebo maľba (vlastný motív žiaka, formálna inšpirácia z dejín umenia)
1. umenie neskorej antiky – mozaiky
1. byzantské umenie – ikony
1. uvedenie do dobovej situácie – príbeh umelca neskorej antiky (Byzancie), ranokresťanské umenie
	OSR, MDV, MUV, RLK

	Škola v galérii
3 h
	1. vymenovať typické znaky vybraných druhov umenia,
1. vymenovať druhy výtvarného umenia
	1. výtvarná interpretácia vybraného umeleckého diela podľa videnej reprodukcie (alebo diela v galérii) výtvarné dielo (o rozmeroch, autorovi, dobe vzniku, technike, námete)
1. orientácia v galérii (príp. virtuálnej galérii) – vyhľadávanie diel, ich slovná interpretácia
1. možnosti prezentácie umenia: galéria, múzeum, výstava, vernisáž, knihy a časopisy o umení
1. druhy výtvarného prejavu: obraz, socha, grafika, objekt, inštalácia
	OSR, MDV, MUV

	Podnety architektúry
3 h
	1. charakterizovať exteriér a interiér v architektúre,
1. výtvarne vyjadriť vlastnú predstavu ľubovoľného architektonického priestoru
	1. odvodzovanie priestoru od postavy človeka a jeho pohybov v ňom – tvorba priestorových modelov odrážajúcich tvar alebo funkciu napr. proporcií postavy, pohybov, polôh tela pri rôznych činnostiach modely „schránok“  na bývanie, na pohyb pre človeka alebo pre živočíchov
1. návrh zariadenia vlastného priestoru (napr. brlôžtek, jaskyňa, hniezdo, nora, detská izba, karavan, trieda, spálňa) exteriér a interiér
	OSR, MDV, MUV, ENV

	Podnety fotografie
2 h
	1. poznať základné úkony fotografovania s digitálnym fotoaparátom (záber – rámovanie, približovanie – vzďaľovanie, uloženie fotografie),
1. využiť poznatky o výtvarných vyjadrovacích prostriedkoch pri fotografovaní
	1. základy práce s digitálnym fotoaparátom, fotografia (digitálna)
1. hľadanie záberu – výsek (rámovanie) pohľadu na skutočnosť,
1. rôzne výseky rovnakého námetu v hľadáčiku (napr. drobné predmety),
1. rôzne možnosti pohľadu na predmet (motív) - celok a detail hry s približovaním (zoomom),
1. rovnaký námet s rôznou expozíciou, režim makro,
1. uloženie a základné operácie s fotografiou v počítači, vznik fotografie
	OSR, MDV

	Podnety videa a filmu
2 h
	1. poznať základné úkony pri nakrúcaní videa
	1. záber (kompaktný digitálny fotoaparát alebo mobilný telefón, videokamera), veľkosť, kompozícia a dĺžka záberu, uhol pohľadu, osvetlenie, farebné naladenie
1. voľba témy, výber/príprava scény a aktérov, vyjadrenie miesta, spájanie záberov a obrazov (sekvencia, statický záber), plynutie času základné pojmy a ich praktické ozrejmenie, prostredníctvom výtvarných činností informácie o vzniku filmu (ukážky prvých filmov)
	OSR, MDV

	Elektronické médiá
2 h
	1. vytvoriť jednoduchú animáciu pomocou pečiatok alebo vlastnej kresby,
1. naskenovať vlastnú kresbu (maľbu) predmet, alebo časť tela
	1. animácia (digitálne pečiatky, nástroj priesvitka, fázy animácie pomocou digitálnej pečiatky, vytváranie a úprava fáz animácie, kompozícia v animácii, čas v animácii, uloženie animácie),
1. pohyby a procesy v animovanej kresbe (lineárna animovaná kresba, kolorovaná lineárna animovaná kresba),
1. skenovanie a uloženie naskenovaného obrázka, nástroje v počítačovom programe
	OSR, MDV

	Podnety dizajnu
2 h
	1. vytvoriť jednoduché znaky,
1. slovne opísať významy použitých znakov
1. vytvoriť jednoduchý grafický znak/logo pomocou asistencie jednoduchých online AI generátorov ikon a analyzovať prínos technológie
	1. zásady tvorby, znaku a značky, návrh loga, značky, (pre udalosť, firmu, klub, obec, výrobok), alebo návrh ex libris pre svoje knihy (možnosti zapojenia písmena, ornamentu, geometrického tvaru, vymysleného znaku), alternatívne návrh obalu (škatule) na konkrétny predmet s použitím loga, značky
1. zásady tvorby znaku a značky; využitie digitálnych asistentov pri skicovaní dizajnových návrhov
	OSR, MDV, AIG

	Tradície a podnety remesiel
2 h
	1. modelovať nádoby podľa vlastného návrhu,
1. vytvoriť ornamenty s tradičnými prvkami,
1. navrhnúť svojské ornamenty
	1. výtvarné reakcie (inšpirácie, interpretácie, kombinácie) na rôzne typy regionálnych ornamentov alebo ornamentov rôznych kultúr aplikácia a aktualizácia navrhnutého ornamentu (napr. na súčasný úžitkový predmet, časť odevu, žiakom vymodelovaný predmet) podnety hrnčiarstva návrh a modelovanie nádoby (príp. novotvaru), z mäkkej modelovacej hmoty použitie rôznych spôsobov povrchovej úpravy (napr. vlys, špagátová technika, vryp)
1. možnosti farebnej úpravy a aplikácie dekoru/ornamentu možnosti odrôtovania tvaru mäkkým drôtom stručná história hrnčiarstva a drotárstva
	OSR, RLK

	Synestetické podnety
2 h
	1. vytvoriť svojský zápis hudby
	1. grafická partitúra: zápis hudby (do notovej osnovy alebo do vlastného vymysleného systému) prostredníctvom zobrazovacích znakov, vlastných grafických symbolov, geometrických tvarov, koláže, asambláže z predmetov... (dôraz na význam, tvar znakov, ich farbu, ich umiestnenie) pokus o zvukovú interpretáciu
	OSR., MDV

	Podnety poznávania sveta
3 h
	1. výtvarne zareagovať na
1. témy dejepisu alebo zemepisu
	1. výtvarné hry s problematikou dejepisu a /alebo zemepisu (napr. mapa/cestovný poriadok/orientačná schéma svojej biografie – dejepisu svojho života alebo života predkov, symboly pre jednotlivé udalosti; alebo trojrozmerné zobrazenie historickej udalosti – možnosť kolektívnej práce) reflexia dobového dizajnu, módy, dopravných prostriedkov (napr. doby mladosti svojich rodičov, starých rodičov, prastarých rodičov – podľa ukážok)
	OSR, MDV, MUV




Učebné osnovy – 6. ročník
Časová dotácia: 1 hodina týždenne, cca 33 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Výtvarné vyjadrovacie prostriedky
3 h
	1. kresbou vyjadriť základné vzťahy predmetov v priestore,
1. vyjadriť vzťahy farieb v priestore pri zobrazovaní exteriéru (krajiny)
	1. mierka a proporčné vzťahy
1. operácie s mierkou zobrazovania: zmenšovanie – zväčšovanie,
1. vzďaľovanie – približovanie
1. pozorovanie vzťahov podľa skutočnosti
1. operácie s proporciami: približný pomer častí videnej a kreslenej predlohy
1. farebné budovanie priestoru v obraze: blízkosť a vzdialenosť
	OSR, MDV

	Možnosti zobrazovania videného sveta
3 h
	1. vyjadriť približné proporcie pri kreslení postavy,
1. vyjadriť približné proporcie pri modelovaní postavy
	1. proporcie postavy (človek, zviera)
1. analytické pozorovanie postavy
1. kreslenie postavy podľa videnej skutočnosti (základy geometrickej výstavby proporcií, pohybu)
1. modelovanie postavy podľa videnej skutočnosti (základy geometrickej výstavby proporcií, častí vo vzťahu k celku, pohybu)
	OSR, MDV, MUV

	Podnety moderného a súčasného výtvarného umenia
3 h
	1. rozpoznať princípy op-artu a kinetického umenia,
1. nachádzať súvislosti a rozdiely medzi rôznymi umeleckými štýlmi
	1. op-art: inšpirácia vybraným princípom op-artovej tvorby (mihotavý
1. efekt, ilúzia priestorovosti, svetelný a farebný kontrast, séria, mriežka...)
1. kinetické umenie: jednoduchý kinetický objekt
1. optické klamy, ilúzie a dvojznačné zobrazenia
	OSR, MDV

	Výtvarné činnosti inšpirované dejinami umenia
3 h
	1. rozpoznať typické znaky gotického umenia a architektúry,
1. tvorivo použiť (transformovať) historický motív
	1. gotické umenie a architektúra (katedrála, hrad, odev)
1. uvedenie do dobovej situácie – hra na umelca gotiky
1. výtvarná interpretácia dobovej výtvarnej formy (napr. vitráž z papiera alebo rôznych materiálov – vlastný motív žiaka, alebo knižná iluminácia, návrh gotického rytierskeho brnenia, odevu a pod.)
	OSR, MDV, MUV, RLK

	Škola v galérii
3 h
	1. slovne interpretovať subjektívny dojem zo zmyslového
1. (synestetického) vnímania umeleckého diela
	1. vnímanie výtvarného diela (v galérii alebo podľa reprodukcie) –
1. reakcie rôznych zmyslových modalít; obraz pre päť zmyslov (vcítenie sa do diela na základe jeho pozorovania; priraďovanie chuti, vône, zvuku a hmatového pocitu – farbe, tvaru, povrchu, svetlosti, motívu)
1. interpretácia vybraného výtvarného diela na základe synestetického vnímania (napr. čo zobrazuje abstraktné umenie?)
	OSR, MDV, MUV, RLK

	Podnety architektúry
3 h
	1. rozlíšiť prvky a funkcie častí zástavby mesta alebo dediny,
1. vytvoriť jednoduchý plán usporiadania urbánneho celku (mesto, dedina, osada, časť) podľa svojej predstavy
	1. urbanizmus: nadhľad, pôdorys, plán
1. plán mesta (dediny), štruktúra zón, doprava, uzly; vzájomné vzťahy,
1. vzťah ku krajine
1. porovnanie: mesto a dedina
1. fantastické priestory, fantastické funkcie, utópia
	OSR, MDV, MUV, OZO, ENV

	Podnety fotografie
2 h
	1. nafotografovať inscenovanú situáciu,
1. využiť poznatky o výtvarných vyjadrovacích prostriedkoch pri fotografovaní
1. rozpoznať vizuálne anomálie v umelo vygenerovaných fotografiách (počet prstov, textúry, deformácie pozadia); nafotografovať vlastnú scénu ako protiklad
	1. inscenovaná fotografia
1. práca s materiálmi – príprava inscenovaného prostredia(inštalácie),
1. fotogenického terénu (napr. z papiera, plastelíny, rôznych priehľadných a polopriehľadných materiálov), využitie povrchov (textúr),
1. umiestnenie predmetu v inscenácii
1. osvetlenie, nasvietenie s farebným svetlom
1. fotografovanie s rôznych uhlov pohľadu – celok, detail
1. Inscenovaná fotografia a jej verifikácia v digitálnej dobe; hyperrealistické obrazy generované AI a ich detekcia
	OSR, MDV, MUV, AIG

	Podnety videa a filmu
2 h
	1. pomenovať vzťah obrazu a zvuku vo videu alebo vo filme z hľadiska výrazu.
	1. vzťah obrazu a zvuku vo videu a filme ozvučenie krátkej ukážky (experimentovanie s ozvučením s použitím vybraného obrazu a zvuku v počítačovom programe) hudba, hlas a ruchy
	OSR, MDV, MUV

	Elektronické médiá
2 h
	1. vytvoriť koláže z vlastných digitálnych kresieb, fotografií, malieb, alebo písma,
1. vytvoriť varianty digitálneho obrazu pomocou operácií
1. v počítačovom programe
1. vytvoriť varianty digitálneho obrazu za pomoci základných AI filtrov a transformácií v grafickom editore
	1. digitálna úprava farieb obrazu
1. digitálna úprava svetlosti, sýtosti, kontrastu farieb; rozostrenie,
1. zaostrenie, voľná transformácia
1. digitálne filtre, farebné filtre, krivky farieb
1. digitálna obrazová koláž/koláž z obrazu a písma
1. digitálna úprava farieb, svetlosti a sýtosti; generatívne dopĺňanie chýbajúcich častí obrazu (generative fill)
	OSR, MDV, MUV, AIG

	Podnety dizajnu
2 h
	1. navrhnúť odevy alebo doplnky podľa svojich predstáv
	1. odevný dizajn odev, časť odevu,
1. doplnok história odievania,
1. odevný dizajn
	OSR, MUV, RLK

	Tradície a podnety remesiel
2 h
	1. tvorivo variovať tradičnú techniku
	1. podnety košikárstva
1. pletenie objektu z prútov (napr. papier, kartón, bužírka, drôt, drevo...)
1. výtvarné reakcie na tradičné formy (architektúry odevov, jedál, zvykov...)
	OSR, RLK

	Synestetické podnety
2 h
	1. použiť zvukové vlastnosti materiálov a objektov
	1. objekt vydávajúci zvuk – hudobno-vizuálny nástroj,
1. ozvučené povrchy (textúry: napr. vrúbkovaný papier, plech ...)
1. zvuková performancia s vlastnými zvukovými objektmi (nástrojmi vydávajúcimi zvuky, ruchy, šumy) zvukové objekty, autorské a hudobné nástroje
	OSR, MDV

	Podnety poznávania sveta
3 h
	1. výtvarne reagovať na témy biológie
	1. podnety biológie:
1. výtvarné interpretácie prírodných štruktúr (napr. makrosnímky
1. rastlinných a živočíšnych tkanív, minerálov, pozorovanie mikroskopom, röntgenové snímky,
1. snímky geologických vrstiev, kryštálov, tepelné snímky povrchu Zeme, kozmické snímky,
1. pozorovaná štruktúra listov ...)
	OSR, MDV




Učebné osnovy – 7. ročník
Časová dotácia: 1 hodina týždenne, cca 33 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Výtvarné vyjadrovacie prostriedky
3 h
	1. vytvoriť rôzne typy kompozície zo zvolených prvkov
	1. poriadok a chaos – usporadúvanie prvkov v kompozícii
1. náhodná a konštruovaná zostava kompozícia
1. symetrické – asymetrické usporiadanie, rytmus – arytmia, zámerná –
1. náhodná kompozícia (automatizmus, improvizácia, neporiadok),
1. geometrická a lyrická abstrakcia, akčná maľba
	OSR, MUV

	Možnosti zobrazovania videného sveta
3 h
	1. zobraziť jednoduché priestorové vzťahy v perspektíve
	1. zobrazovanie priestoru, lineárna perspektíva, pozorovanie a konštrukcia
1. interior, zobrazenie architektonického tvaru v krajine – exteriér
1. lineárna kresba, kolorovanie
1. renesančné zobrazenia perspektívy ( F. Brunelleschi, Massacio, P. della Francesca, L.da Vinci…)
	OSR, MDV, RLK

	Podnety moderného a súčasného výtvarného umenia
3 h
	1. rozpoznať podstatné znaky umenia pop-artu,
1. pomenovať súvislosti a rozdiely medzi vybranými umeleckými štýlmi
	1. dadaizmus a pop-art (obrazy, objekty, asambláže)
1. dadaistický text, dadaistický objekt
1. ready-made - kompozícia z nájdeného predmetu
1. pop-art – výtvarné hry s reklamou (ikonografia každodennosti,
1. masmédií, reklamy), zväčšeninou, zmnožením, materiálovou zmenou (napríklad mäkká plastika )
1. nový realizmus (dekoláž, konkrétna poézia, kompresia, akumulácia...)
	OSR, MUV, RLK

	Výtvarné činnosti inšpirované dejinami umenia
3 h
	1. poznať typické znaky renesančného maliarstva, sochárstva
1. a architektúry,
1. rozpoznať typické prvky vybraných umeleckých slohov – ich súvislosti a rozdiely
	1. renesančné umenie (maliarstvo, sochárstvo, technické návrhy, architektúra)
1. výtvarné reakcie žiakov (napr. renesančná móda, doplnky, stroje, stavby...)
1. uvedenie do dobovej situácie – príbeh renesančného umelca
	OSR, MDV, RLK

	Škola v galérii
3 h
	1. slovne a výtvarne interpretovať videné výtvarné dielo
	1. slovo a obraz (porovnanie slovného opisu a zobrazenia toho istého motívu)
1. výtvarná interpretácia umeleckého diela podľa slovného opisu inej osoby a podľa vlastného videnia diela v galérii (alebo reprodukcie)
1. vlastný opis (námetu, témy, príbehu výtvarného diela v galérii - na reprodukcii)
	OSR, MUV, MDV

	Podnety architektúry
3 h
	1. rozlíšiť charakteristické funkcie architektonického priestoru,
1. rozlíšiť výraz architektonického priestoru,
1. nakresliť návrh architektúry vybraného typu
	1. návrhy architektúr s rôznou funkciou a účelom
1. charakteristika členenia, tvaru a výrazu
1. funkcie architektonického priestoru: priestor pre sústredenie, učenie sa, výtvarné činnosti, pohyb, odpočinok ...; spoločný a súkromný priestor, sviatočný (posvätný) a všedný priestor, vonkajší a vnútorný priestor
1. výraz architektonického priestoru:(napr. stiesnený, smutný, chladný, intímny, príjemný, veľkolepý, slávnostný, veselý...)
1. typy architektonických priestorov
	OSR, ENV

	Podnety fotografie
2 h
	1. použiť pri fotografovaní vhodnú expozíciu a režim
	1. fotografovanie krajiny, premeny denného svetla
1. formát, výrez, približovanie, detail a celok
1. ukážky krajinárskej fotografie
	OSR, MDV, MUV

	Podnety videa a filmu
2 h
	1. pripraviť krátky scenár a storybord videa
1. navrhnúť storyboard pomocou textovo-obrazového AI generátora a kriticky posúdiť jeho limity pri tvorbe filmovej scény
	1. scenár, príprava videa, klipu (námet, akcia, dej)
1. rozkreslenie kľúčových scén – storybord
1. návrh postáv (výzor, kostým)
1. návrh filmovej scény, kostýmu ku scenáru
1. scenár, príprava videa, klipu; storyboard a jeho generovanie pomocou digitálnych technológií
	OSR, MDV, MUV, AIG

	Elektronické médiá
2 h
	1. nakresliť telesá v 3D programe,
1. vytvoriť vlastnú kompozíciu spájaním 3D telies v grafickom programe
	1. telesá v 3D programe (nástroje, Rectangle, Circle, Move, Copy,
1. Push/Pull, Select, Line, Arc, Eraser, Zoom, PaintBucket)
1. kompozície z kvádrov, kociek a valcov, alebo architektúra
1. kopírovanie, spájanie, telies, vyfarbovanie telies a priraďovanie textúr
1. ukladanie modelov do formátu skp, export do formátu jpg
	OSR, MDV, MUV

	Podnety dizajnu
2 h
	1. navrhnúť tvar úžitkového predmetu
1. navrhnúť futuristický tvar úžitkového predmetu (napr. bicykel budúcnosti) s využitím AI ako inšpirácie pre finálny vlastnoručný náčrt
	1. návrh dizajnu výrobku (napr. automobil, bicykel, domáci spotrebič,
1. počítač, športové náradie ...)
1. tvar vo vzťahu k funkčnosti a vizuálnej zaujímavosti
1. dizajn výrobkov a transportdizajn (dizajn dopravných prostriedkov)
1. vplyv umelej inteligencie na priemyselný a produktový dizajn
	OSR, MDV, AIG

	Tradície a podnety remesiel
2 h
	1. výtvarne interpretovať vybrané typické zvyky alebo pamiatky svojho regiónu
	1. legendy a história regiónu (obce, sociálnej skupiny)
1. pamiatky regiónu a ich príbehy
1. miestne zvyky
1. miestne remeselné tradície, ich história
1. výtvarná interpretácia regionálnych legiend, histórie, pamiatok, remeselných tradícií
	OSR, MDV, MUV, RLK

	Synestetické podnety
2 h
	1. výtvarne vyjadriť subjektívnu vizuálnu predstavu chuťového vnemu
	1. vyjadrenie chutí výtvarnými prostriedkami (zobrazujúcim alebo abstraktným spôsobom)
1. koreniny, bylinky, čaje, jedlá a ich farebné (tvarové, materiálové, gestické ...) vyjadrenie
	OSR

	Podnety poznávania sveta
3 h
	1. vytvoriť grafické znázornenie gramatických pojmov alebo vzťahov,
1. porovnávať súvislosti, vzájomné vzťahy medzi výtvarnými znakmi (zobrazeniami) a slovami
	1. výtvarné interpretácie gramatických tvarov (napr. slovných
1. druhov, vetných členov, homoným, synoným, opozít ...)
1. priraďovanie výtvarných znakov ku slovám
1. vizuálna poézia (náhrada slov grafickými znakmi, obrazmi,
1. fotografiami, prírodninami alebo objektmi alt. predmetmi)
1. pozn. téma súvisí s tematickými celkami: podnety výtvarného umenia (dadaizmus)
	OSR




Učebné osnovy – 8. ročník
Časová dotácia: 1 hodina týždenne, cca 33 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Výtvarné vyjadrovacie prostriedky
3 h
	1. štylizovať motív
	1. transformácia vybraného motívu do niekoľkých tvarových štýlov
1. (napr. geometrizácia, znejasnenie, vyskladanie z iných tvarov, redukcia na obrys, vyjadrenie linkou, bodmi, vyjadrenie plastickosti ...)
	OSR

	Možnosti zobrazovania videného sveta
3 h
	1. zobraziť charakteristický výraz rôznych emócií prostredníctvom portrétu (karikatúry)
1. vytvoriť karikatúru/expresívny portrét a experimentovať s jeho transformáciou prostredníctvom štýlových AI filtrov (napr. premena do kubistického štýlu)
	1. zobrazovanie výrazu tváre
1. karikatúra podľa fotografických portrétov (prepojené s tematickým radom podnety fotografie)
1. subjektívne transformovanie videnej reality, nadsadenie a štylizácia foriem umocňujúca výraz
1. expresionistické portréty, výrazové hlavy
1. zobrazovanie výrazu tváre; digitálna manipulácia tváre, etické aspekty úprav a premeny portrétov
	OSR, MDV, MUV, AIG

	Podnety moderného a súčasného výtvarného umenia
3 h
	1. vymenovať podstatné znaky umenia inštalácie,
1. predviesť performanciu na vlastnú tému
	1. umenie inštalácie: inštalácia (alebo: pre konkrétny priestor/z konkrétnych predmetov/z vytvorených rekvizít/z prírodnín...),
1. fotodokumentácia
1. umenie performancie a happeningu: performancia (samostatná –symbolika gesta, postoja, pohybu); happening (skupinový; napr. zorganizovaný nevšedný zážitok)
	OSR, MDV, MUV

	Výtvarné činnosti inšpirované dejinami umenia
3 h
	1. rozpoznať typické znaky barokového maliarstva, sochárstva a architektúry
	1. barokové umenie (barokové maliarstvo, sochárstvo, architektúra, odievanie, typografia ...)
1. výtvarné reakcie žiakov na vybraný barokový artefakt
	OSR, RLK

	Škola v galérii
3 h
	1. diskutovať o videnej výstave, alebo prehliadke virtuálneho múzea na internete
	1. umenie v galérii, rozdiel medzi múzeom umenia a výstavou
1. krátka slovná (písomná) reflexia („recenzia“) výstavy alebo virtuálnej galérie
1. časopisy o súčasnom umení/dizajne/architektúre
	OSR, MDV, MUV

	Podnety architektúry
3 h
	1. rozlišiť funkcie a výraz interiéru a exteriéru,
1. navrhnúť vonkajší a vnútorný priestor ľubovoľnej stavby
	1. interiér a exteriér (špecifiká a vzájomné vzťahy)
1. výraz a funkcie vnútorného a vonkajšieho priestoru
1. tvaroslovie a materiály
1. návrh vnútorného a vonkajšieho usporiadania vybraného typu architektúry
	OSR, MDV, OZO, ENV

	Podnety fotografie
2 h
	1. rozlišovať rôzne spôsoby komponovania portrétu
	1. fotografovanie portrétu (osvetlenie, výraz, formát, výrez, profil, trištvrte profil, en face, podhľad, nadhľad)
1. portrétna fotografia
	OSR, MDV

	Podnety videa a filmu
2 h
	1. rozlišovať základné filmové žánre
	1. video a film – spoločné znaky a rozdiely
1. žánre filmu (dokument, komédia, horor, detektívka, sci-fi, seriál ...)
1. charakteristické znaky jednotlivých žánrov
1. napodobnenie vybraného žánru (napr. na úrovni scenára, storybordu, krátkeho videa), alebo zostrih klipu z ukážky vybraných žánrov
	OSR, MDV

	Elektronické médiá
2 h
	1. poznať zásady strihania videa
	1. zostrih – montáž z častí (krátkych ukážok) filmov (napr. stiahnutých z portálu youtube) alebo z vlastných videozáberov
1. strihanie, výber častí, spájanie, inštalácia zvuku
1. výber hudby/zvuku, ruchu k danej scéne (napr. z internetových zdrojov)
1. spájanie obrazu a zvuku v počítačovom programe
	OSR, MDV

	Podnety dizajnu
2 h
	1. zhotoviť jednoduchý reklamný produkt,
1. objasniť zámery reklamy
1. navrhnúť plagát alebo banner kombinovaním vlastnej grafiky s textom, s využitím AI na generovanie nápadov pre reklamný slogan
	1. Reklama, vybraná forma reklamného dizajnu: návrh ( plagát, reklamný nápis, banner, billboard, svetelná reklama, reklamný predmet…)
1. návrh a zalomenie reklamného sloganu, textu, plagátu (bilboardu) – vzťah obrazu a textu
1. reklama na vlastný produkt (napríklad výrobok, dizajn…) alebo akciu/event/koncert/športové podujatie/školský večierok…
1. tvorba reklamnej kampane, reklamný dizajn
1. reklama, reklamný dizajn; úloha automatizácie a AI v súčasnom reklamnom priemysle
	OSR, MDV, ENV, AIG

	Tradície a podnety remesiel
2 h
	1. poznať tradície svojho prostredia,
1. výtvarne interpretovať typický podnet svojho sociálneho (rodinného) prostredia
	1. tradície a súčasnosť
1. charakteristické prvky (tradície, zvyky, slávnosti, jedlá ...) vlastnej rodiny (sociálnej skupiny)
1. charakteristické znaky svojho domova, rodinné rituály, náboženské rituály, rituály vekových skupín, školské a triedne rituály subkultúry
	OSR, RLK

	Synestetické podnety
2 h
	1. výtvarne interpretovať hmatové pocity
	1. hmatové pocity
1. vnímanie kvality povrchu: teplo – chlad, hladkosť – drsnosť, vlhkosť – suchosť, mäkkosť – tvrdosť, slizkosť...
1. vnímanie tvaru: hranatý – zaoblený, tupý – ostrý, jednoduchý – zložitý...
1. vnímanie váhy, veľkosti, dotyku, bolesti, pohybu...
1. vyjadrenie hmatového pocitu (perfomačné, farebné, tvarové,
1. prostredníctvom symbolu, motívu alebo subjektívne abstraktného zobrazenia)
	OSR

	Podnety poznávania sveta
3 h
	1. nachádzať analógie medzi matematikou a výtvarným vyjadrovaním, kompozíciou
	1. výtvarné vyjadrenie matematických úkonov (sčítanie, odčítanie, násobenie delenie...), náhrada čísel tvarmi, farbami, grafickými
1. prvkami, zobrazeniami motívov
1. variácie, kombinácie, transformácie, rady a série vybraných prvkov
1. plynulé a pretržité, rastúce a klesajúce ..
	OSR




Učebné osnovy – 9. ročník
Časová dotácia: 1 hodina týždenne, cca 33 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Výtvarné vyjadrovacie prostriedky
3 h
	1. kombinovať rôzne vybrané štýly výtvarného vyjadrovania v jednom obraze
	1. konfrontácia rôznych štýlov moderného alebo predmoderného umenia
1. (obraz maľovaný rôznymi štýlmi a rukopismi zvolenými podľa ukážok)
1. vybrané „- izmy“  moderného umenia
1. maľba vybraných predmoderných slohov
1. výber, kombinácia, syntéza, komponovanie a porovnanie formálnych a výrazových vlastností rôznych štýlov
	OSR

	Možnosti zobrazovania videného sveta
3 h
	1. výtvarne rekonštruovať časť neúplného obrazu
	1. doplnenie časti reprodukcie (fotografie) kresbou (maľbou)
1. dôraz na približné napodobenie štýlu, výrazu a proporcií v doplnenej časti
1. „rekonštrukcia“ – tónovanie plastickosti (reštaurovanie chýbajúcej časti)
	OSR

	Podnety moderného a súčasného výtvarného umenia
3 h
	1. vyjadriť (nahradia, parafrázujú) podstatné prvky svojho obrazu (výtvarného diela) slovami (textom)
1. vytvoriť konceptuálne dielo založené na prompte (texte) ako finálnom umeleckom produkte; diskutovať o autorskom práve pri trénovaní AI
	1. konceptuálne umenie
1. nahradenie obrazu (predstavy) slovným výrazom, vystihujúcim jej
1. podstatné prvky, alebo: parafráza (interpretácia) zvoleného
1. konceptuálneho diela; text vyjadrujúci v jednoduchej forme podstatu „ zobrazenej“ skutočnosti; slovo ako náhrada obrazu(sochy, akcie…)
1. text a písmo vo výtvarnom umení, konceptuálny text, obraz z písma,
1. textu –lettrizmus, text umiestnený v konkrétnom prostredí (kontexte), na objekte, alebo na časti obrazu
1. konceptuálne umenie; slovo ako náhrada obrazu; etické a právne otázky duševného vlastníctva v AI umení
	OSR, AIG

	Výtvarné činnosti inšpirované dejinami umenia
3 h
	1. rozpoznať typické znaky secesného umenia a architektúry,
1. rozlíšiť typické prvky rôznych umeleckých slohov – ich súvislosti a rozdiely
	1. secesné umenie (secesné maliarstvo, grafika, architektúra, odievanie, dizajn, šperk ...)
1. výtvarné reakcie žiakov na vybraný secesný artefakt, využitie organického ornamentu
	OSR, MDV

	Škola v galérii
3 h
	1. diskutovať o súčasných výtvarných dielach (o výstave, dizajne, architektúre, filme)
	1. komentovanie rôznych (vybraných) druhov médií, žánrov, štýlov, období a rôznych autorských prístupov v rámci jedného média, žánru, obdobia (podľa diel v galérii, virtuálnej galérii alebo podľa reprodukcií)
1. knihy o modernom umení/dizajne/architecture, časopisy o súčasnom umení
	OSR, MDV, MUV

	Podnety architektúry
3 h
	1. vytvoriť jednoduchý model architektúry podľa svojho návrhu
	1. návrh a model vybraného typu architektúry (budovy, urbanizmu, krajinnej architektúry…)
1. práca architekta – tvorba architektonického návrhu
	OSR, ENV

	Podnety fotografie
2 h
	1. upraviť fotografiu v počítači
	1. digitálna postprodukcia fotografie
1. montáže, filtre, zmeny farebnosti, proporcií; výber časti obrazu, fotomontáž.
1. digitálnej fotografie
	OSR, MDV

	Podnety videa a filmu
2 h
	1. poznať hlavné fázy procesu vzniku audiovizuálneho diela
	1. krátky príbeh – video (klip)
1. film a videoumenie
1. hra na „filmový štáb“ – rôzne úlohy pri príprave a realizácii filmu
	OSR, MDV

	Elektronické médiá
2 h
	1. upraviť videoklip v počítači
	1. postprodukcia obrazovej a zvukovej časti videoklipu, fotografie
1. prenos dát (z kamery, fotoaparátu alebo mobilného telefónu do počítača)
1. uloženie dát, videoformát
1. výber, úpravy, strihanie a spájanie zvuku a obrazu
1. prezentácia videoklipu
	OSR, MDV

	Podnety dizajnu
2 h
	1. uplatniť výtvarné kritériá pri úprave svojho zovňajšku
1. uplatniť výtvarné kritériá pri digitálnej úprave zovňajšku (avataRA) v simulovanom virtuálnom prostredí a reflektovať ideály krásy tvorené AI
	1. telový dizajn – úprava tváre (make up), účesu, očí, nechtov; optické
1. korekcie tvaru a výrazu tváre, líčenie
1. kaderníctvo, maskovanie, líčenie, kamufláž (televízne, divadelné, fantazijné, historické...)
1. experimentovanie so svojim zovňajškom body art
1. telový dizajn, experimentovanie so zovňajškom; digitálna identita, avatary a deepfake zovňajšok
	OSR, MDV, AIG

	Tradície a podnety remesiel
2 h
	1. poznať najdôležitejšie tradičné (ľudové) remeslá
	1. tradičné (ľudové, historické) remeslá (techniky a výrobky)
1. výtvarná interpretácia vybranej tradičnej techniky)
	OSR, MUV, RLK

	Synestetické podnety
2 h
	1. rozpoznať vzťahy, podobnosti a rozdielnosti medzi hudobným a výtvarným umením
	1. výrazne odlišné hudobné formy (napríklad: symfónia, sonáta, fuga, ária...)
1. vyjadrenie vizuálnych analógií prostredníctvom výtvarných prostriedkov
	OSR

	Podnety poznávania sveta
3 h
	1. rozpoznať vizuálno-estetické hodnoty v procesoch v prírode,
1. výtvarne interpretovať vybraný proces
	1. výtvarné vyjadrenie alebo využitie vybraných fyzikálnych /chemických / biologických procesov
1. dielo (objekt, obraz), ktoré využíva výtvarné vlastnosti fyzikálneho /chemického / biologického / procesu alebo zobrazuje samotný proces - procesuálne umenie
	OSR


